রাজধানীর ফার্মগেটের ইন্দিরা রোড ও বনানীতে এক মহিলাসহ চারজনকে হাত-পা ও মুখ বেঁধে নৃশংসভাবে হত্যা করা হয়েছে। পুলিশ গতকাল ইন্দিরা রোডের নিজ বাড়ি থেকে গৃহকর্ত্রী ভার্জিনিয়া রোজারিও  (৬৫) ও তার ছেলে ভ্যালেন্টাইন রোজারিও মিল্টনের (২৮) গলাকাটা লাশ উদ্ধার করে। মিল্টনের হাত-পা শিকল দিয়ে বাঁধা ছিল। তার মা ভার্জিনিয়ার লাশ চাদর দিয়ে পেঁচানো এবং মাফলার দিয়ে মুখ বাঁধা ছিল। স্বামী জন রোজারিও মৃত্যুর আগে নিহত ভার্জিনিয়ার নামে ইন্দিরা রোডের ১৬/এফ নম্বর চারতলা ভবনটি উইল করে দিয়ে গেছেন বলে পুলিশ জানায়।